Diari Oficial de la Generalitat Valenciana


Sumari del DOGV 9620, del 19-06-2023 (2023/6542)

RESOLUCIÓ de 8 de juny de 2023, del director general de Formació Professional i Ensenyaments de Règim Especial, per la qual se sotmet al tràmit d'informació pública el projecte d'ordre de la Conselleria d'Educació, Cultura i Esport per la qual es regulen les bases reguladores per a la concessió de subvencions per a incrementar l'accés d'alumnes a determinats cicles de Formació Professional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/6542


Data del document
:   08-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * cooperació administrativa

RESOLUCIÓ de 8 de juny de 2023, del director general de Formació Professional i Ensenyaments de Règim Especial, per la qual se sotmet al tràmit d'informació pública el projecte d'ordre de la Conselleria d'Educació, Cultura i Esport per la qual es regulen les bases reguladores per a la concessió de subvencions per a incrementar l'accés d'alumnes a determinats cicles de Formació Professional. [2023/6542]  
  
La base dènou de l'Ordre 35/2022, de 15 de juny, de la consellera d'Educació, Cultura i Esport, per la qual s'estableixen les bases reguladores per a la concessió de subvencions per a incrementar l'accés d'alumnes a determinats cicles de Formació Professional (DOGV 9367, 22.06.2022), disposa que aquesta produirà efectes fins a la finalització de la vigència del Pla estratègic de subvencions aprovat per Resolució de 23 de març de 2020, del conseller d'Educació, Cultura i Esport, el 31 de desembre de 2023.  
Finalitzada, per tant, la vigència del Pla estratègic de subvencions, és necessari la redacció d'unes noves bases reguladores, que s'adapten així mateix al que es preveu en la Llei orgànica 3/2022, de 31 de març, d'ordenació i integració de la Formació Professional, que estableix com un dels objectius del sistema de Formació Professional el foment de la igualtat efectiva d'oportunitats entre les persones en l'accés i desenvolupament del seu procés de Formació Professional per a tot tipus d'opcions professionals, i l'eliminació de la segregació formativa existent entre dones i homes.  
Aquest projecte d'ordre estableix les bases per les quals s'han de regir les successives convocatòries de subvencions per a incrementar l'accés de les alumnes a determinats cicles de Formació Professional impartits en centres sostinguts amb fons públics de l'àmbit territorial de la Comunitat Valenciana, i proporcionar-los un marc jurídic comú que contribuïsca a racionalitzar, sistematitzar i simplificar aquestes.  
L'article 133 de la Llei 39/2015, d'1 d'octubre, del procediment administratiu comú de les administracions públiques, estableix els tràmits de participació ciutadana necessaris en la tramitació de projectes normatius.  
D'acord amb el que s'ha exposat, amb el que s'estableix en l'article 43.1.c de la Llei 5/1983, de 30 de desembre, del Consell, i en virtut de les atribucions que em confereix l'article 6 del Decret 173/2020, de 30 de novembre, del Consell, pel qual aprova el Reglament orgànic i funcional de la Conselleria d'Educació, Cultura i Esport, resolc:  
  
  
Primer  
Sotmetre al tràmit d'informació pública el projecte d'ordre de la Conselleria d'Educació, Cultura i Esport, per la qual es regulen les bases reguladores per a la concessió de subvencions per a incrementar l'accés d'alumnes a determinats cicles de Formació Professional.  
  
Segon  
El termini per a la presentació d'observacions serà de quinze dies hàbils, a comptar de l'endemà de la publicació d'aquest anunci en el Diari Oficial de la Generalitat Valenciana, de conformitat amb el qual estableixen l'article 43.1.c de la Llei 5/1983, de 30 de desembre, del Consell, i l'article 52, del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.  
  
Tercer  
El projecte podrà consultar-se i realitzar les al·legacions, els suggeriments o les observacions efectuats per les persones o les entitats que es consideren interessades en l'enllaç següent:  
https://gvaparticipa.gva.es/legislation/processes/66/.  
  
València, 8 de juny de 2023.- El director general de Formació Professional i Ensenyaments de Règim Especial: Manuel Gomicia Giménez.